
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΔΕΚΕΜΒΡΙΟΥ 1990 


ΤΕΥΧΟΣ ΔΕΥΤΕΡΟ 

ο 


I ΑΡΙΘΜΟΣ ΦΥΛΛΟΥ 

! 790 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Περί καθορισμού των όρων και διατυπώσεων υπό τους οποίους επι¬ 
τρέπεται η εισαγωγή για ανασυσκευασία και η ανασυσκευασία 

του χημικώς καθαρού ή ΡΚΟ ΑΝΑΕΥ5Ι οξικού οξέος. 1 

Κατάταξη μεταξύ των δικαιουμένων να εισάγουν και να χρησιμο¬ 
ποιούν οξικό οξύ, των παραγωγών φωτογραφικών υγρών εμφα- 

νίσεως και στερεώσεως. 2 

Αντικατάσταση της 'παραγρ. 6 του άρθρου 20 του Κώδικα Τροφί¬ 
μων ..'. 3 

Τροποποίηση του άρθρου 124 του Κώδικα Τροφίμων. 4 

Διαγραφή της παραγράφου 3 του άρθρου 105 του Κώδικα Τροφί¬ 
μων και Ποτών . V. 5 

Συμπλήρωση του άρθρου 117 του Κώδικα Τροφίμων με παρά¬ 
γραφο 12. 6 

Αντικατάσταση του έδαφ. β της παραγράφου 1 του άρθρου 147 του 

Κώδικα Τροφίμων . ... 7 

Παροχή της εγγύησης του Δημοσίου στην Τράπεζα Πίστεως για κά¬ 
λυψη δανείου της ποσού δρχ. 2.400 εκατ. προς τον Οργανισμό 
Οικονομικής Ανασυγκρότησης Επιχειρήσεων (ΟΑΕ) για την 

αποπληρωμή εγγυητικών επιστολών του. 8 

Χορήγηση επιδόματος εορτών Χριστουγέννων 1990 - Ν. Έτους 
στους βοηθηματούχους των ΚΑΦ. 9 

Καθορισμός του ύψους της Κρατικής επιχορήγησης προς το Ταμείο 
Προνοίας Δημοσίων Υπαλλήλων για το έτος 1990. 10 

Τοποθέτηση σε Τμήμα του Συμβούλου της Επικράτειας Δ. Κωστό- 
πουλου και της Παρέδρου του Συμβουλίου της Επικράτειας Μ, 
Γκορτζολίδου. 11 

Εξαίρεση τεχνικού και βοηθητικού προσωπικού του Εθνικού Θεά¬ 
τρου από τις διατάξεις του Ν. 1735/87. 12 

Χαρακτηρισμός ως ιστορικό διατηρητέο μνημείο το κέλυφος του κτι¬ 
ρίου ιδ. Παναγοπούλου στην οδό Χαρ. Τρικούπη και Πλ. Συντρι- 
βανίου στο Αγρίνιο.13 

Εξαιρέσεις φορέων από την ένταξή τους στο ΕΠΠ.14 

Κυκλοφορία πλακών και πλακιδίων επιστρώσεως τοίχων και δαπέ¬ 
δων.15 

Διενέργεια υποχρεωτικού αναδασμού περιοχής περιμέτρου έργου 
Κοιν/τας Γαλατά.16 

Μετατροπή του Συνδέσμου Καθαρισότητας Διαβατού, Κουλούρας, 
Λυκογιάννης, Μακροχωρίου και Νέα Νικομήδειας σε Αναπτυ¬ 
ξιακό Σύνδεσμο 11ης Γεωγραφικής Ενότητας Ημαθίας.17 

Συμμετοχή της Κοινότητας Καμαριώτη στον Αναπτυξιακό Σύνδε¬ 
σμο «ΔΥΤΙΚΟ ΟΡΕΙΝΟ ΜΑΛΕΒΥΖΙ».18 

Τροποποίησης του Κανονισμού λειτουργίας Διοίκησης και παροχών 
ΚΑΦ Λιμένα Σητείας αρθρ 16.19 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3019159/2461/0098 | (1) 

Περί καθορισμού των όρων και διατυπώσεων υπό τους οποίους επιτρέ¬ 
πεται η εισαγωγή για ανασυσκευασία και η ανασυσκευασία του χη¬ 
μικώς καθαρού ή ΡΚΟ ΑΝΑΕΥ8Ι οξικού οξέος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Το άρθρο 3 του'Ν. 4586/1930 «περί προστασίας της παραγωγής 
φυσικού όξους και εμπορίας αυτού», όπως αυτό έχει αντικατασταθεί με 
το άρθρο 39 του Ν. 1591/86 (ΦΕΚ 50/Α/86). 

2. Τις διατάξεις της 11795/1930 κοινής αποφάσεως των Υπουρ¬ 

γών Οικονομικών και Εθνικής Οικονομίας «περί καθορισμού των βιο¬ 
μηχανικών εργοστασίων στα οποία επιτρέπεται η εισαγωγή οξικού 
οξέος και περί των όρων και διατυπώσεων υπό τους οποίους επιτρέπεται 
αυτή». 1 ί 

3. Την Υ1140/1051173/1390/0006/90 (ΦΕΚ 420/Β/90) 

απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών». ί 

4. Την από 30.10.1990 αίτηση της Α.Ε. «Π. ΜΠΑΚΑΚΟΣ», απο¬ 
φασίζουμε: 

1. Σύμφωνα με το άρθρο 3 του Ν. 4586/1930 όπως αυτό έχει αντι- 
κατασταθεί με το άρθρο 39 του Ν. 1591/86 (ΦΕΚ 50/Α/86) επιτρέ¬ 
πεται η εισαγωγή χημικώς καθαρού ή ΡΚΟ ΑΝΑΕΥ5Ι οξικού οξέος 
από τα εργαστήρια χημικών και φαρμακευτικών προϊόντων για ανασυ¬ 
σκευασία σε φιάλες χωρητικότητας μέχρι 2,5 λίτρων. 

Για την εισαγωγή κα ανασυσκευασία του ως άνω οξικού οξέος, ακο¬ 
λουθείται η παρακάτω διαδικασία: 

α. Ο υπεύθυνος του εργαστηρίου πριν από την 1η Ιανουάριου κάθε 
χρόνου ή πριν από την εισαγωγήν με αίτησή του στη Χημική Υπηρεσία 
στην αρμοδιότητα της οποίας υπάγεται το εργαστήριο, ζητάει άδεια δυ¬ 
νατότητας εισαγωγής χημικώς καθαρού ή ΡΚ0 ΑΝΑΓΥ5Ι οξικού 
οξέος με σκοπό την ανασυσκευασία. 

Στην αίτηση αυτή θα αναφέρονται: 

- Το όνομα του υπευθύνου του εργαστηρίου και του νομίμου εκπρο¬ 
σώπου του. 

- Το είδος του εργαστηρίου. 

- Η διεύθυνση του εργαστηρίου. 

- Τα μηχανήματα και σκεύη που διαθέτει το εργαστήριο για την ανα¬ 
συσκευασία. 

- Η ποσότητα (κατά προσέγγιση) του καθαρού ή ΡΚΟ ΑΝΑ1Υ5Ι 
οξικού οξέος που προτίθεται να εισαγάγει για ανασυσκευασία. 

- Το τελωνείο εισαγωγής. 

Η Χημική Υπηρεσία, ύστερα από την επαλήθευση του περιεχομένου 
της αιτήσεως, χορηγεί στον αιτούντα άδεια δυνατότητα#· εισαγωγής 
στην οποία αναφέρεται η ποσότητα του οξικού οξέος που πρόκειται να 
εισαχθεί και ότι το οξικό οξύ αυτό προορίζεται για ανασυσκευασία. Η 
άδεια αυτή ισχύει μέχρι 31 Δεκεμβρίου του έτους για το οποίο εξεδόθη 

και κοινοποιείται στην Χημική Υπηρεσία στην αρμοδιότητα της οποίας 
ανήκει το Τελωνείο εισαγωγής που αναφέρεται στην αίτηση. 

β. Το εργαστήριο που έχει την ως άνω άδεια εισαγωγής, όταν προτί- 
θεται να εισαγάγει οξικό οξύ και προς της καταθέσεως της Διασαφή- 
σεως εισαγωγής ή αιτήσεως αναλώσεως, οφείλει να ζητήσει και να πά¬ 
ρει ειδική προς τούτο άδεια εισαγωγής, από τη Χημική Υπηρεσία στην 
αρμοδιότητα της οποίας ανήκει το Τελωνείο εισαγωγής ακολουθουμέ- 
νης της διαδικασίας της παρ. 3 του άρθρου 1 του 11795/1930 κοινής 
αποφάσεως Υπουργών Οικονομικών και Εθνικής Οικονομίας. 

γ. Όταν το οξικό οξύ μεταφερθεί στις εγκαταστάσεις του εργαστη¬ 
ρίου, ο υπεύθυνος αυτού ειδοποιεί την αρμόδια Χημική Υπηρεσία για 
την άφιξη. 

δ. Προκειμένου το εργαστήριο να προβεί σε ανασυσκευασία του εισα- 
χθέντος οξικού οξέος, ο υπεύθυνος υποβάλλει σχετική αίτηση στην Χη¬ 
μική Υπηρεσία στην αρμοδιότητα της οποίας το εργαστήριο στην οποία 
θα αναφέρει την ημερομηνία που προτϊθεται να κάνει την ανασυσκευα¬ 
σία, την ποσότητα του οξικού οξέος που θα ανασυσκευάσει, την χωρητι¬ 
κότητα και τον αριθμό των φιαλών που θα παραχθούν, ενώ συγχρόνως 
θα ζητάει την παράσταση χημικού της υπηρεσίας κατά την διάρκεια της 
ανασυσκευασίας. 

ε. Ο προϊστάμενος της Χημικής Υπηρεσίας ορίζει χημικό, ο οποίος 
θα εποπτεύσει την ανασυσκευασία. 

Μετά το πέρας των εργασιών συντάσσεται πρακτικό, το οποίο υπο¬ 
γράφεται από τον εποπτεύοντα χημικό και τον υπεύθυνο του εργαστη¬ 
ρίου, στο οποίο αναφέρονται: Τα στοιχεία εισαγωγής του οξικού οξέος, η 
ποσότητα που ανασυσκευάστηκε η χωρητικότητα και ο αριθμός των 
φιαλών που προέκυψαν. 

στ. Η συσκευασία και η επισήμανση του ως άνω οξικού οξέος πρέπει 
να είναι σύμφωνη με τις διατάξεις του Π.Δ. 329/83 «Ταξινόμηση, Συ¬ 
σκευασία και επισήμανση των επικινδύνων χημικών ουσιών». 

2. Το εργαστήριο υποχρεούται να τηρεί βιβλίο θεωρημένο από την 
αρμόδια Χημική Υπηρεσία, στο οποίο θα καταχωρούνται κατά χρονο¬ 
λογική σειρά, τα στοιχεία εισαγωγής του οξικού οξέος, τα στοιχεία των 
αντίστοιχων πρακτικών ανασυσκευασίας καθώς και οι ποσότητες που 
διατίθενται. 

3. Η διάθεση του ανασυσκευασθέντός χημικώς καθαρού ή ΡΚΟ 
ΑΝΑΕΥ5Ι οξικού οξέος σε επώνυμες φιάλες χωρητικότητας μέχρι 2,5 
Ε, γίνεται σύμφωνα με τις διατάξεις της 11795/1930 κοινή υπουργι¬ 
κής αποφάσεως που ισχύουν για το συσκευασμένο καθαρό οξικό οξύ που 
εισάγεται. 

4. Η παρούσα ισχύει από την ημερομηνία δημοσιεύσεώς της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

--♦- 

Αριθ. 3012048/1426/0098 (2) 

Κατάταξη μεταξύ των δικαιουμένων να εισάγουν και να χρησιμοποιούν 

οξικό οξύ, των παραγωγών φωτογραφικών υγρών εμφανίσεως και 

στερεώσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Το άρθρο 3 του Ν. 4586/1930 «περί προστασίας της παραγωγής 
φυσικού όξους και εμπορίας αυτού», όπως αυτό έχει αντικατασταθεί με 
το άρθρο 39 του Ν. 1591/86 και το εδ. ε. της παρ. 1 του άρθρου 1 της 
11795/30.6.30» περί καθορισμού βιομηχανιών στις οποίες επιτρέπε¬ 
ται η εισαγωγή οξικού οξέος και περί των όρων και διατυπώσεων υπό 
τους οποίους επιτρέπεται αυτή». 

2. Την από 11.5.1990 σχετική αίτηση της Α.Β.Ε.Ε. «ΑΛΦΑ ΧΕ- 
ΜΙΚΑΛΣ». 

3. Την 1635/23.10.1990 γνωμοδότηση του Ανωτάτου Χημικού 
Συμβουλίου. 

3. Την Υ1140/1051173/1390/0006/90 (ΦΕΚ 420/Β/90) 
απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

Κατατάσσουμε μεταξύ των δικαιουμένων_να εισάγουν και να χρησι¬ 
μοποιούν οξικό οξύ, τους παραγωγούς φωτογραφικών υγρών εμφανί¬ 


σεως και στερεώσεως για την παραγωγή των προϊόντων τους, δηλ. 
υγρών για ασπρόμαυρη και έγχρωμη εμφάνιση και στερέωση σε χαρτί 
και φιλμ, στα οποία συμπεριλαμβάνονται τα ακτινολογικά και λιθογρα¬ 
φικά φιλμ. 

Οι αρμόδιες Υπηρεσίες του Γ.Χ.Κ. να μεθοδεύσουν τα διοικητικά μέ¬ 
τρα, ώστε να διασφαλισθεί η χρησιμοποίηση του οξικού οξέος αποκλει¬ 
στικά για το σκοπό για τον οποίο προορίζεται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Νοεμβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

- 4 — 

Αριθ. 1583/90 (3) 

Αντικατάσταση της παραγρ. 6 του άρθρου 20 του Κώδικα Τροφίμων. 

Συνεδρίαση 8.10.90 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3013807/ 
1615/90 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τΑ’/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών των Ανωτάτου Χημικού 
Συμβουλίου (ΦΕΚ 391/τΑ/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τΑ'/20.8.1975). 

5. την απόφαση των Υπουργών Προεδρίας και Οικονομικών για 
(αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθμ. 0.208/181, ΦΕΚ 
214/τΒ'/82. 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε την αντικατάσταση της παρ. 6 του άρθρου 20 του Κώδ. 
Τροφ. ως εξής: 

Σε περιπτώσεις που δείγμα ευαλλοιώτου τροφίμου χαρακτηρίζεται 
μη κανονικό όχι εξ αιτίας των αναλυτικών αποτελεσμάτων αλλά για άλ¬ 
λες παραβάσεις που δεν αφορούν τον ευαλλοίωτο χαρακτήρα του (ενδεί¬ 
ξεις συσκευασίας, έγκριση κυκλοφορίας), τότε στην επανεξέταση θα 
ακολουθείται η διαδικασία των ευαλλοίωτων τροφίμων». 

Ο Πρόεδρος Ο Γραμματέας 

ΚΩΝ. ΣΑΝΔΡΗΣ ΧΑΡ. ΧΑΜΑΛΙΔΗΣ 

Τα Μέλη: Παν. Τσουκάτος, Κων. Γκέγκιου, Γ. Σούντρης, Δημ. Ταρα- 
ντίλης, Παν. Σίσκος, Στελ. Χατζηγιαννακός, Παν. Κώτ- 
της. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
αεώς και ορίζουμε ότι θα αρχίσει η ισχύς της από την ημέρα που δημο- 
σιευθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1990 

. ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

- 4 -- 

Αριθ. 666/90 (4) 

Τροποποίηση του άρθρου 124 του Κώδικα Τροφίμων. 

Συνεδρίαση 8.10.90 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3002160/ 
90. 

2. Το εδάφιο δ της παρ. 8 του άρθρου 6 του Νόμου 4328/1929 

«περί συστάσεως του Γενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τΑ'/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών των Ανωτάτου Χημικού 
Συμβουλίου (ΦΕΚ 391/τΑ·/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τΑ’/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθμ. 0.208/181, ΦΕΚ 
214/τΒ'/82. 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε την τροποποίηση του άρθρου 124 του Κώδικα Τροφί¬ 
μων με διαγραφή της λέξης ΟΟΝΟΑ58Ε8 από: 

1) Το εδ. ε της παρ. 1 και την παρ. 7 του άρθρου 124 του Κώδ. 
Τροφ. με διαγραφή της λέξης 0ΟΝΕΑ55Ε5 από: 

1) Τοεδ. ετηςπαρ. 1 και την παρ. 7 του άρθρου 124 του Κωδ. τροφ. 

2) Όπου αλλού συναντάται στον Κώδ. Τροφ. 

Ο Πρόεδρος Ο Γραμματέας 

ΚΩΝ. ΣΑΝΔΡΗΣ ΧΑΡ. ΧΑΜΑΛΙΔΗΣ 

Τα Μέλη: Παν. Τσουκάτος, Κων. Γκέγκιου, Γ. Σούντρης, Δημ. Ταρα- 
ντίλης, Παν. Σίσκος, Στελ. Χατζηγιαννακός, Παν. Κώτ- 
της. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που δημο- 
σιευθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

-♦- 

Αριθ. 1682/90 (5) 

Διαγραφή της παραγράφου 3 του άρθρου 105 του Κώδικα Τροφίμων 
και Ποτών. 

Συνεδρίαση 30.10.90 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3016271/ 
1946/90. 

2. Το εδάφιο 6 της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου τόυ Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τΑ·/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών των Ανωτάτου Χημικού 
Συμβουλίου (ΦΕΚ 391/τΑ'/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929.(ΦΕΚ ,172/τΑ'/20.8.1975). 

5. την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθμ. 0.208/181, ΦΕΚ 
214/τΒ'/82. 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε την διαγραφή της παραγράφου 3 του άρθρου 105 του 
Κώδικα Τροφίμων και Ποτών. 

Ο Πρόεδρος Ο Γραμματέας 

ΚΩΝ. ΣΑΝΔΡΗΣ ΧΑΡ. ΧΑΜΑΛΙΔΗΣ 

Τα Μέλη: Παν. Τσουκάτος, Γ. Σούντρης, Δημ. Ταραντίλης, Στ. Χατ- 
ζηγιαννακός, Παν. Κώττης, Κων. Γκέγκιου. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που δημο- 
σιευθεί. 


Η απόφαση αυτή να δημοσιευθεί στην Εφημερίδα της Κυβερνήσεως. 

. Αθήνα, 30 Νοεμβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

-—♦- 

Αριθ. 820/90 (6) 

Συμπλήρωση του άρθρου 117 του Κώδικα Τροφίμων με παράγραφο 

12 . · 

-Συνεδρίαση 15.10.90 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

ν 

Έχοντας υπόψη: 

1. Το έγγραφο του Γ ενικού Χημείου του Κράτους αριθμ. 3006702/ 
533Α/δις. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου τόυ Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τΑ'/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών των Ανωτάτου Χημικού 

. Συμβουλίου· (ΦΕΚ 391/τΑ’/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τΑ·/20.8.1975). 

5. Την απόφαση των Υπουργών Προεδρίας και Οικονομικών για 

αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθμ. 0.208/181, ΦΕΚ 
214/τΒ'/82. ; 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε τη συμπλήρωση του άρθρου 117 του Κώδικα Τροφίμων 
με παράγραφο 12 ως εξής: 

.12. Επιτρέπεται η διάθεση στην κατανάλωση ξηράς ζύμης αρτο¬ 
ποιίας σε σκόνη ή σεκόκκους. Τα αναλυτικά στοιχεία αυτής αναγόμενα 
σε υγρασία 75% πρέπει να πληρούν τους όρους για τη νωπή ζύμη αρτο¬ 
ποιίας, Στη συσκευασία πρέπει να αναγράφονται οι προβλεπόμενες από 
τις σχετικές διατάξεις του Κώδικα Τροφίμων ενδείξεις (αρ. 11 παρ. 3α 
του Κώδ. Τροφίμων). 

Ο Πρόεδρος Ο Γραμματέας κ.α.α. 

ΚΩΝ. ΣΑΝΔΡΗΣ ΕΥΘ. ΖΟΥΓΡΟΥ 

Τα Μέλη: Παν. Τσουκάτος, Κων. Γκέγκιου, Γ. Σούντρης, Δημ. Ταρα¬ 
ντίλης, Π.Σίσκος, Στ. Χατζηγιαννακός, Παν. Κώττης. 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή¬ 
σεως και ορίζουμε ότι θα αρχίσει η ισχύς της από την ημέρα που δημο- 
σιευθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

- 4 - 

Αριθ. 1863/90 (7) 

Αντικατάσταση του εδαφ. β της παραγράφου 1 του άρθρου 147 του 
Κώδικα Τροφίμων. 

Συνεδρίαση 30.10.90 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Έχοντας υπόψη: 

1. Το έγγραφο του Γενικού Χημείου του Κράτους.αριθμ. 3016272/ 
1945/90 που αφορά την αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γ ενικού Χημείου του Κράτους, όπως τροποποιή¬ 
θηκε και συμπληρώθηκε με τον Α.Ν. 754/1937 (αρ. 3 παρ. 2 και 3) 
(ΦΕΚ 247/τΑ'/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών των Ανωτάτου Χημικού 

Συμβουλίου (ΦΕΚ 391/τΑ’/31.10.1929). 

4. Το Νόμο 115/1975 «περί τροποποιήσεως διατάξεων τινων του 
Ν. 4328/1929 (ΦΕΚ 172/τΑ·/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αριθμ. 0.208/181, ΦΕΚ 
214/τΒ·/82. 

6. Την Υ. 1140/90 κοινή απόφαση Πρωθυπουργού και Υπουργού 
Οικονομικών περί καθορισμού αρμοδιοτήτων, αποφασίζουμε: 

Εγκρίνουμε την αντικατάσταση του εδαφ. β της παραγράφου 1 του 
άρθρου 147 του Κώδικα Τροφίμων ως εξής: 

β. «Ζαχαρούχος χυμός φρούτων για παρασκευή ποτού είναι ο χυμός 
φρούτων όπως ορίζεται στο Π.Δ. 526/83, στον οποίο έχει προστεθεί 
ζάχαρη και ενδεχόμενα νερό, έτσι ώστε το προϊόν αραιωμένο με νερό, με 
αραίωση που δηλώνεται στην συσκευασία του με την φράση: «Αραίωση 
1 όγκος χυμού +....όγκου νερού» να δίνει ποτό που πληροί τους όρους 
των παραγράφων 12 και 13 του παρόντος άρθρου, ως προς την περιε¬ 
κτικότητα σε χυμό και ζάχαρη. 

Ο Πρόεδρος Ο Γραμματέας 

ΚΩΝ. ΣΑΝΔΡΗΣ ΧΑΡ. ΧΑΜΑΛΙΔΗΣ 

Τα Μέλη: Παν. Τσουκάτος, Γ. Σούντρης, Δημ. Ταραντίλης, Στ. Χατ- 
ζηγιαννακός. Παν. Κώττης, Κων. Γκέγκιόυ. 
Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που δημο- 
σιευθεί. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 30 Νοεμβρίου 1990 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΟΥ 

ΠΑΝ. ΔΕΛΗΜΗΤΣΟΣ ΑΘΑΝ. ΞΑΡΧΑΣ 

-♦- 

Αριθ. πρωτ. 2073961/17632 , (8) 

Παροχή της εγγύησης του Δημοσίου στην Τράπεζα Πίστεως για κά¬ 
λυψη δανείου της ποσού δρχ. 2.400 εκατ. προς τον Οργανισμό Οι¬ 
κονομικής Ανασυγκρότησης Επιχειρήσεων (ΟΑΕ) για την αποπλη¬ 
ρωμή εγγυητικών επιστολών του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρο 8. 

2. Την πράξη του Διοικητή της Τράπεζας της Ελλάδος με αριθμό 
1437/23.1.89 με την οποία επιτρέπεται η δανειοδότηση του Οργανι¬ 
σμού Οικονομικής Ανασυγκρότησης Επιχειρήσεων από τις Τράπεζες 
για κάλυψη αναγκών του. 

3. Το από 22.10.1990 έγγραφο της Τράπεζας Πίστεως με το οποίο 
μας γνωρίζει ότι εγκρίθηκε προς τον Οργανισμό Οικονομικής Ανασυ¬ 
γκρότησης Επιχειρήσεων δάνειο δρχ. 2.400 εκατ. και καθορίζει τους 
όρους αυτούς. 

4. Το απόσπασμα πρακτικού της υπ’ αριθμόν 187/21.11.90 συνε¬ 
δρίασης του Δ.Σ. του Ο.Α.Ε. με την οποία εκγρίνεται η δανειοδότησή 
του από την Τράπεζα Πίστεως με ποσό δρχ. 2.400 εκατ. και γίνονται 
αποδεκτοί οι όροι αυτής. 

5. Το έγγραφο του Υπουργείου Βιομηχανίας - Ενέργειας και Τεχνο¬ 
λογίας με αριθμό 3505/ΓΟΑΕ/1990 με το οποίο εγκρίνεται η προα- 
ναφερόμενη δανειοδότηση. 

6. Το έγγραφο του Ο.Α.Ε. αριθ. 1019 ΔΑΔΚ/4041/22.11.1990 
με το οποίο ζητάει την εγγύηση του Δημοσίου για την ανωτέρω δανειο¬ 
δότηση, αποφασίζουμε: 

Παρέχουμε την εγγύηση του Δημοσίου στην ΤΡΑΠΕΖΑ ΠΙΣΤΕΩΣ 
για τη χορήγηση δανείου στον Οργανισμό Οικονομικής Ανασυγκρότη¬ 
σης Επιχειρήσεων (Ο.Α.Ε.) ποσού δραχ. δύο δισεκατομμυρίων τετρα- 
κοσίων εκατομμυρίων (2.400.000.000) για την πληρωμή των χορη- 
γηθεισών προς την ΚΥΔΕΠ ληξιπροθέσμων εγγυητικών επιστολών 
του. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους που αναφέρονται στην πράξη του Διοικητή της Τράπεζας της 


Ελλάδος αριθ. 1437/23.1.89 και στο από 22.10.1990 έγγραφο της 
Τράπεζας Πίστεως. 

Με την απόφαση αυτή αναλαμβάνουμε την υποχρέωση σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής, ενδια¬ 
μέσων τόκων υπερημερίας του δανείου αυτού, να καταβάλουμε στο δα¬ 
νειστή μέσα σε δύο (2) μήνες από τη λήξη της εκάστοτε οφειλής τα ποσά 
που προέρχονται από την ανωτέρω αιτία και μετά από προηγούμενη βε¬ 
βαίωση των ποσών αυτών στην αρμόδια Δ.Ο.Υ. στο λογ/σμό Νο 555 
σύμφωνα με τη διάταξη του Π. Δ/τος αριθ. 16/89 (ΦΕΚ 6/89 τ.Α’) 
και τις οδηγίες της εγκυκλίου μας αριθ. 98348/2945/8.8.79. 

Η Τράπεζα Πίστεως παρακαλείται να μας στείλει αντίγραφο της 
σύμβασης που θα υπογράψει με τον Ο.Α.Ε. και να μας ενημερώνει για 
την εξυπηρέτηση του δανείου. 

Ο Ο.Α.Ε. παρακαλείται να φροντίζει για την εμπρόθεσμη πληρωμή 
του εν λόγω δανείου. 

Καθορίζουμε προμήθεια υπέρ του Δημοσίου 1 % για την παρεχόμενη 
εγγύησή του, την οποία θα εισπράττει η δανείστρια Τράπεζα και θα την 
αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 30 Νοεμβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 


-♦- 

Αριθ. πρωτ. 17604 (9) 

Χορήγηση επιδόματος εορτών Χριστουγέννων 1990 - Ν. Έτους στους 
βοηθηματούχους των ΚΑΦ. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: 

1. Τις διατάξεις της παρ. 2, του άρθρου 1 του Ν.Δ. 4577/66 «περί 
τροποποιήσεως και συμπληρώσεως της νομοθεσίας περί κοινωνικής 
ασφαλίσεως και περί ετέρων τινών διατάξεων» 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθμ. 5245/25.10.50 απόφαση της Νομισματικής Επι¬ 
τροπής όπως έχει τροποποιηθεί, αποφασίζουμε: 

Ι.α. Εγκρίνουμε τη χορήγηση επιδόματος εορτών Χριστουγέννων 
1990 - Ν. Έτους σε καθένα από τους βοηθηματούχους των Κεφαλαίων 
Αποζημίωσης Φορτ/τών (ΚΑΦ) Λιμένων και Ξηράς, αρμοδιότητας 
Υπουργείου Εργασίας, ίσο προς ένα μηνιαίο βοήθημα, με όλα τα επιδό¬ 
ματα που αναλογούν σε αυτό. 

β. Για την καταβολή του επιδόματος στους βοηθηματούχους υπαλ¬ 
λήλους των ΚΑΦ, που συνταξιοδοτούνται από το ΙΚΑ, σύμφωνα με τις 
διατάξεις του Ν.Δ. 4277/1962, ισχύει η σχετική απόφαση του Υπουρ¬ 
γού Οικονομικών «περί χορήγησης επιδόματος Χριστουγέννων στους 
συνταξιούχους δημοσίους υπαλλήλους». 

γ. Ημερομηνία που θα αρχίσει η καταβολή του επιδόματος ορίζεται η 
16.12.1990. 

δ. Το επίδομα αυτό απαλλάσσεται από κάθε κράτηση για το Δημόσιο 
και τρίτους, για οποιοδήποτε λογαριασμό Κοινωνικής Ασφάλισης όπως 
και από ασφαλιστικές εισφορές, υπόκειται μόνο κατά περίπτωση στο 
φόρο εισοδήματος και το ανάλογο χαρτόσημο εκτός εάν από ειδική διά¬ 
ταξη νόμου προβλέπεται απαλλαγή από -αυτό. 

ε. Το παραπάνω επίδομα παρέχεται εφόσον η οικονομική κατάσταση 
κάθε ΚΑΦ το επιτρέπει. Η μη χορήγηση ολοκλήρου ή μέρους του επιδό¬ 
ματος είναι δυνατή μόνο με απόφαση της Διοικούσας Επιτροπής κάθε 
ΚΑΦ, που σύμφωνα με την παρ. 2 του άρθρου 1 του Ν.Δ. 4577/66 θα 
εγκριθεί με απόφασή μας. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 


Αθήνα, 4 Δεκεμβρίου 1990 

Ο 

Ο ΥΠΟΥΡΓΟΣ 

Α. ΚΑΛΑΝΤΖΑΚΟΣ 

Αρίθ. πρωτ. 215/1978 (10) 

Καθορισμός του ύψους της Κρατικής επιχορήγησης προς το Ταμείο 
Προνοίας Δημοσίων Υπαλλήλων για το έτος 1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

» 

Έχοντας υπόψη: 

1. Τις διατάξεις της παρ. 1 του άρθρου 3 του Οργανισμού του Τα¬ 
μείου Προνοίας Δημοσίων Υπαλλήλων. 

2. Τις διατάξεις του Α.Ν. 585/1968. 

3. Την πίστωση του Κ.Α. εξόδων 2354 του προϋπολογισμού του 
Υπουργείου Οικονομικών έτους 1990. 

4. Τις διατάξεις του Ν. 1558/1985, «Κυβέρνηση και Κυβερνητικά 
Όργανα». 

5. Την Υ. 1140/90 απόφαση του Πρωθυπουργού και Υπουργού Οι¬ 
κονομικών, ανάθεση αρμοδιοτήτων στους Υφυπουργούς Οικονομικών 
(Β. 291), αποφασίζουμε: 

Προσδιορίζουμε το ύψος της Κρατικής επιχορήγησης προς το Ταμείο 
Προνοίας Δημοσίων Υπαλλήλων (ΤΠΔΥ) για το έτος 1990 στο ποσό 
των τριακοσίων πενήντα εκατομμυρίων (350.000.000) δραχμών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 3 Δεκεμβρίου 1990 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ ΥΓΕΙΑΣ ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΠΑΝΑΓ. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ 

-*- 

Αριθ. πρωτ. 111289 , (11) 

Τοποθέτηση σε Τμήμα του Συμβούλου της Επικράτειας Δ. Κωστόπου- 

λου και της Παρέδρου του Συμβουλίου της Επικράτειας Μ. Γκορτζο- 

λίδου. 

(Αριθμός 20/1990) 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ - 

Το Συμβούλιο της Επικράτειας σε ολομέλεια και Συμβούλιο αποτε- 
λούμενο από τα μέλη του, Βασ. Μποτόπουλο, Πρόεδρο , Δ. Μαργαρίτη, 
Σ. Γιάγκα, Αντιπροέδρους, και τους Συμβούλους Φ. Κατζούρο, Σ. Σπη- 
λιωτόπουλο, Γ. Κουτνατζή, Γ. Γραίγο, Αδ. Φαρμάκη, Γ. Κουβελάκη, 
X. Μακρίδη, Κ. Γ. Χαλαζνίτη, Λ. Οικονόμου, Στ. Σαρηγαλάση, Ν. Πα- 
παδημητρίου, Η. Παπαγεωργίου, Π. Χριστόφορο, Μ. Παληατσάρα, Σ. 
Χαραλαμπίδη, Θ. Χατζηπαύλου, Γ. Παναγιωτόπουλο, Φ. Στεργιό- 
πουλο, Γ. Σταυρόπουλο, Σ. Καραλή. 

' Οι Αντιπρόεδροι Μ. Μουζουράκης, Κ. Μ. Χαλαζωνίτης, Μιχ. Δεκλε- 
ρής και οι Σύμβουλοι, X. Φατούρος, Π. Αθανασοπούλόυ, Α. Μαρίνος, 
Τ. Κούνδουρος, I. Τζεβελεκάκης, Γ. Κοσμάς, Γ. Δεληγιάννης, Α. Τσα- 
μπάση, Π. Παραράς, Π. Ζ. Φλώρος, I. Μαρή, Μ. Βροντάκης, Ν. Ντού- 
βας, κληθέντες δεν εμφανίσθηκαν γιατί είχαν κώλυμα. Ο Σύμβουλος Δ. 
Κωστόπουλος προσήλθε αλλά αποχώρησε ως νεώτερος, σύμφωνα με το 
άρθρο 8 του Π.Δ. 18/1980 (Κωδικοποίηση διατάξεων νόμων για το 
Συμβούλιο της Επικράτειας) για να διατηρηθεί περιττός ο αριθμός των 
μελών που μετέχουν στην Ολομέλεια. 

Συνήλθε στο κατάστημά του την 9 Νοεμβρίου 1990, ημέρα Παρα¬ 
σκευή και ώρα 1.30 μ.μ., παρόντος και του Γραμματέα Φρ. Καμπάνη, 
Προϊσταμένου της Διευθύνσεως της Γραμματείας του Συμβουλίου της 
Επικράτειας με βαθμό Α' της κατηγορίας ΠΕ, για να αποφασίσει την 
τοποθέτηση σε Τμήμα του Συμβούλου της Επικράτειας Δ. Κωστόπου- 
λου και της Παρέδρου του Συμβουλίου της Επικράτειας Μ. Γκορτζολί- 
δου. 

Σύμφωνα με τις διατάξεις του άρθρου 9 του Π.Δ. 18/89 «Κωδικο¬ 
ποίηση διατάξεων νόμων για το Συμβούλιο της Επικράτειας», αποφασί¬ 
ζει: 

Την τοποθέτηση του Συμβούλου της Επικράτειας Δημ. Κωστόπου- 
λου στο Β'. Τμήμα και της Παρέδρου του Συμβουλίου της Επικράτειας 
Μαργ. Γκορτζολίδου στο Α'. Τμήμα. 

ΓΓ αυτό το λόγο συντάσσεται το παρόν πρακτικό. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ο Πρόεδρος Ο Γραμματέας 

ΒΑΣ. ΜΠΟΤΟΠΟΥΛΟΣ ΦΡ. ΚΑΜΠΑΝΗΣ 

- ♦ - ' 

Αριθ. πρωτ. ΥΠΠΟ/ΓΝΟΣ/50874 (12) 

Εξαίρεση τεχνικού κάι βοηθητικού προσωπικού του Εθνικού Θεάτρου 
από τις διατάξεις του Ν. 1735/87. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
όργανα» (ΦΕΚ Α 137). 

2. Τις διατάξεις της περ. ια της παρ. 2 του άρθρου 1 του Ν. 
1735/87 «Προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις» «(ΦΕΚ Α 
195). 

3. Το αριθ. 1614/109-92/23.7.1990 έγγραφο του Εθνικού Θεά¬ 
τρου. 

4. Το γεγονός ότι συντρέχουν και αιτιολογούνται ειδικοί λόγοι για 
την εξαίρεση ορισμένων ειδικοτήτων προσωπικού από τις διαδικασίες 
πρόσληψης του Ν. 1735/1987, επειδή, αφενός μεν οι τεχνικοί του Θε¬ 
άτρου και οι συναφείς ειδικότητες προσωπικού δεν τελειώνουν καμμιά 
σχολή, αλλά κληρονομούν την τέχνη τους, κυρίως με τρόπο παραδο¬ 
σιακό και αφ’ ετέρου οι ανάγκες σε προσωπικό των κατηγοριών αυτών 
εμφανίζονται λόγω της ιδιομορφίας του Θεάτρου αιφνιδιαστικά και 
απαιτούν άμεση αντιμετώπιση και κάλυψη. 

5. Την ανάγκη διασφάλισης της εύρυθμης λειτουργίας του Εθνικού 
Θεάτρου. 

6. Την Πράξη της Επιτροπής Υπουργών της ΠΥΣ 52/21.5.90 
αριθ. 135/21.11.90, αποφασίζουμε: 

1. Εξαιρούμε από τις διατάξεις του Ν. 1735/87, που αναφέρονται 
στις προσλήψεις, το τεχνικό και βοηθητικό προσωπικό με σχέση εργα¬ 
σίας ιδωτικού δικαίου, του Εθνικού Θεάτρου και για το οποίο δόθηκε 
έγκριση με την αριθ. 135/21.11.1990 Πράξη της Επιτροπής Υπουρ¬ 
γών έγκριση με την αριθ. 135/21.11.1990 Πράξη της Επιτροπής 
Υπουργών της ΠΥΣ 52/21.5.90 όπως προσδιορίζεται κατ’ αριθμό και 
ειδικότητα στη παρ. 7 του άρθρου 2 του Π.Δ. 243/89 «καθορισμός 
προσωπικού για κάλυψη παροδικών αναγκών στο Υπουργείο Πολιτι¬ 
σμού, τις περιφερειακές υπηρεσίες αυτού και τις δημόσιες υπηρεσίες και 
ΝΠΔΔ που εποπτεύει (ΦΕΚ Α: 115) και στο Π.Δ. 403/1989 «Σύ¬ 
σταση οργανικών θέσεων μερικής ή περιοδικής απασχόλησης με σύμ¬ 
βαση εργασίας ιδιωτικού δικαίου αορίστου ή ορισμένου χρόνου για προ¬ 
σωπικό καθαριότητας και λοιπό βοηθητικό προσωπικό στο Εθνικό Θέα¬ 
τρο» (ΦΕΚ Α' 173). 

Η απόφαση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 29 Νοεμβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΟΛΙΤΙΣΜΟΥ 

Μ. ΕΒΕΡΤ Τ. ΤΖΑΝΝΕΤΑΚΗΣ 

- ♦ - 

Αριθ. πρωτ. ΥΠΠΟ/ΑΙΛΑΠ/Γ/3505/50470 (13) 

Χαρακτηρισμός ως ιστορικού διατηρητέου μνημείου του κέλυφους του 
κτιρίου ιδ. Παναγοπούλου στην οδό Χαρ. Τρικούπη και Πλ. Συντρι- 
βανίόυ στο Αγρίνιο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και Κυβερ¬ 
νητικών Οργάνων» που δημοσιεύθηκε στο ΦΕΚ 137/τ.Α'/26.7.85. 
β) του άρθρου 52 του Ν. 5351/1932 «περί Αρχαιοτήτων», 
γ) του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) του Π.Δ. 941/77 «περί Οργανισμού του ΥΠΠΕ». 
ε) την Π.Α. Υ/1021/20.4.90 «περί καθορισμού αρμοδιοτήτων της 
Αναπληρωτού Πολιτισμού Α. Ψαρούδα Μπενάκη» ΦΕΚ 286/Β/ 

20.4.90) και την ΥΑ ΥΠΠΟ/ΓΝΟΣ/23033/1.6.90 (ΦΕΚ 347/Β/ 

7.6.90) . 

2. Το Π. Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 12/20.9.90, αποφασίζουμε: 

Χαρακτηρίζουμε ως ιστορικό διατηρητέο μνημείο σύμφωνα με τις 
διατάξεις του Ν. 1469/50 το κέλυφος του κτιρίου ιδιοκτησίας Παναγο- 
πούλου στην οδό X. Τρικούπη και Πλ. Συντριβανίου στο Αγρίνιο. 

Πρόκειται για ένα αξιόλογο μορφολογικά και αρχιτεκτονικά κτίριο 
με εκλεκτικιστικά στοιχεία. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 20 Νοεμβρίου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΙΜΑ ΨΑΡΟΥΔΑ - ΜΠΕΝΑΚΗ 
-♦-- 

Αριθ. πρωτ. Π1/3521 (14) 

Εξαιρέσεις φορέων από την ένταξή τους στο ΕΠΠ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚ/ΜΙΑΣ, ΒΙΟΜΗΧΑΝΙΑΣ 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις: α) του Ν. 1558/1985 «Κυβέρνηση και Κυβερνη¬ 
τικά Όργανα» (ΦΕΚ 137/Α/1985). 

β) του άρθρου 2 παρ. 6 του Ν. 1797/1988 «προμήθειες του δημό¬ 
σιου τομέα και ρυθμίσεις συναφών θεμάτων» (ΦΕΚ 64/Α/1988). 

2. Την Π1/2325/1989 απόφασή μας «εξαιρέσεις από την ένταξη 
στο Ενιαίο Πρόγραμμα Προμηθειών» (ΦΕΚ 409/Β/1989) όπως τρο¬ 
ποποιήθηκε μεταγενέστεραρα με την Π1/1577/1990 απόφαση και 
άλλες αποφάσεις. 

3. Την Ν. 1074/14.5.1990 απόφαση του Πρωθυπουργού και 
Υπουργού ΒΕΤ περί αναθέσεως αρμοδιοτήτων στον Υφυπουργό ΒΕΤ 
(ΦΕΚ 326/Β/16.5.1990). 

4. Τα έγγραφα 228/25.4.1990 του Οργανισμού Ασφαλίσεως Εξα- 
γωγικών Πιστώσεων και 856/1.6.1990 του Κοινωνικού Κέντρου Οι¬ 
κογένειας και Νεότητος. 

5. Την από 19.6.1990 γνωμοδότηση της Επιτροπής Πολιτικής και 
Προγραμματισμού Προμηθειών. 

6. Την υπ’ αρ. Υ 1201/90 απόφαση του Πρωθυπουργού περί μετα¬ 
βίβασης αρμοδιοτήτων του Αναπλ. Υπουργού Εθν. Οικονομίας, αποφα¬ 
σίζουμε: 

Α. Συμπληρώνοντας την προαναφερόμενη Π1/2325/1989 από¬ 
φαση, εξαιρούμε από την ένταξη στο Ενιαίο Πρόγραμμα Προμηθειών, 
τις προμήθειες του Οργανισμού Ασφαλίσεως Εξαγωγών Πιστώσεων 
(ΟΑΕΠ) και του Κοινωνικού Κέντρου Οικογένειας και Νεότητος. 

Β. Οι διατάξεις της παραγράφου β/4 της Π1/1577/6.4.1990 
αποφάσεως (ΦΕΚ 268/Β/10.1.1990) εφαρμόζονται με την επιφύ¬ 
λαξη των διατάξεων της παρ. Α) εδαφ. 1 της ίδιας αποφάσεως, όσον 
αφορά προμήθειες για μηχανογραφικό τηλεπικοινωνιακό εξοπλισμό, 
μηχανήματα κλιματισμού και αναπαραγωγής εγγράφων. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Αθήνα, 5 Δεκεμβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΑΝΑΠΛΗΡΩΤΗΣ ΒΙΟΜΗΧΑΝΙΑΣ ΕΝΕΡΓΕΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΤΕΧΝΟΛΟΓΙΑΣ 

ΕΥΘ. ΧΡΙΣΤΟΔΟΥΛΟΥ ΒΑΣ. ΜΑΝΤΖΩΡΗΣ 


ΕΜΠΟΡΙΟΥ 

ΑΘΑΝ.ΞΑΡΧΑΣ 


Αριθ. πρωτ. Φ1-1655 



(15) 


Κυκλοφορία πλακών και πλακιδίων επιστρώσεως τοίχων και δαπέδων. 


Ο ΥΠΟΥΡΓΟΣ ΕΜΠΟΡΙΟΥ 


Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου», όπως 
τροποποιήθηκε μεταγενεστέρως. 

3. Το Ν.Δ. 136/46 «περί Αγορανομικού Κώδικος», όπως τροποποι¬ 
ήθηκε και συμπληρώθηκε μεταγενεστέρως. 


4. Την κωδικοποιημένη 14/89 Α.Δ. 

5. Την ανάγκη προστασίας του καταναλωτικού κοινού, της διαφά¬ 

νειας των συναλλαγών, της συνέχισης και διεύρυνσης των ομιχλών και 
ειλικρινών σχέσεων μεταξύ των συναλλασσομένων και της απλοποίησης 
και διευκόλυνσης των συμφωνιών μεταξύ αυτών που αναθέτουν την 
εκτέλεση δομικών εργασιών και εκείνων που την αναλαμβάνουν, απο¬ 
φασίζουμε: « 

Άρθρο 1. 

Στο άρθρο 354 της 14/89 Α.Δ., μετά την παράγραφο 9, προστίθε¬ 
ται παράγραφος 10, που έχει ως εξής: 

10. Στα τιμολόγια, δελτία λιανικής πωλήσεως, δελτία αποστολής ή 
παραγγελίας πλακών και πλακιδίων επιστρώσεως τοίχων και δαπέ¬ 
δων, καθώς και στους τιμοκαταλόγους, συμβάσεις, προσφορές πωλή¬ 
σεως ή προμήθειας και γενικώς, κάθε έντυπο των παραγωγών και 
εμπόρων, όταν σε αυτά γίνεται αναφορά ή συσχέτιση της τιμής πωλή¬ 
σεως των προϊόντων αυτών, πλην των άλλων προβλεπομένων στοι¬ 
χείων, πρέπει να αναγράφεται η ποιότητα, ως ακολούθως: 

ί 

α) Για τα προϊόντα, που πληρούν τους όρους των προτύπων που ανα- 
φέρονται στην παράγραφο 1, με μία από τις ενδείξεις: «Πρώτη ποιό¬ 
τητα» ή «Πρώτη διαλογή». ] 

β) Για τα προϊόντα που δεν πληρούν τούς όρους των προτύπων που 
αναφέρονται στην παράγραφο 1, με μία από τις ενδείξεις (κατά περί¬ 
πτωση): ( 

(1) «Εμπορική ποιότητα» 

(2) «Δεύτερη ποιότητα» ή «δεύτερη διαλογή» 

(3) «Τρίτη ποιότητα» ή «Τρίτη διαλογή». 

Ο ανωτέρω χαρακτηρισμός της ποιότητας των προϊόντων θα προέρ¬ 
χεται από τα αντίστοιχα παραστατικά προμήθειας, προς τα οποία και θα 
συμφωνεί.». ; 

Άρθρο 2. 

1. Οι παραβάτες της παρούσας, που ισχύει σε όλη την επικράτεια από 
την επομένη της ανακοινώσεώς της με τον Τύπο, διώκονται και τιμω¬ 
ρούνται, κατά τις διατάξεις του Αγορανομικού Κώδικα. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. ’ 

Αθήνα, 4 Δεκεμβρίου 1990 

Ο ΥΠΟΥΡΓΟΣ 

Αθ. ΞΑΡΧΑΣ 

-♦- 

Αριθ. πρωτ. 9232 (16) 

Διενέργεια υποχρεωτικού αναδασμού περιοχής περιμέτρου έργου Κοιν/ 
τας Γαλατά. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 674/1977. 

2. Το αριθμ. 7692/25.7.90 έγγραφο της Δ/νσης Ε.Β. Ν. Αιτωλ/ 
νιας «περί κήρυξης περιοχής Γαλατά υπό αναδασμό». 

3. Την σχετική εισήγηση της Δ/νσης Γεωργίας σε συνδυασμό με την 
μελέτη του έργου κατασκευής και το διάγραμμα γενικής διάταξης των 
έργων στις ανωτέρω περιοχές, αποφασίζουμε: 

Να γίνει υποχρεωτικός αναδασμός στην περιοχή η οποία περικλείε¬ 
ται από την περίμετρο του αρδευτικού έργου Γαλατά, της Κοινότητας 
Γ αλατά. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. - 

Μεσολόγγι, 28 Σεπτεμβρίου 1990 . 

Η Νομάρχης 

ΜΑΙΡΗ ΣΟΡΩΤΤΟΥ - ΤΣΑΝΑΚΗ 

Αριθ. πρωτ. 14757 (17) 

Μετατροπή του Συνδέσμου Καθαριότητας Διαβατού, Κουλούρας, Λυ- 
κογιάννης, Μακροχωρίου και Νέα Νικομήδειας σε Αναπτυξιακό 
Σύνδεσμο 11ης Γεωγραφικής Ενότητας Ημαθίας. 

Η ΝΟΜΑΡΧΗΣ ΗΜΑΘΙΑΣ' 

Έχοντας υπόψη: 

1. Τις διατάξεις των άρθρων 190 -196 του Δ.Κ.Κ. Π.Δ. 323/89. 

2. Την απόφασή μας 22/20.1.1984 με την οποία αυατήθηκε ο Σύν¬ 
δεσμος Καθαριότητας Μακροχωρίου, Διαβατού, Κουλούράς, όπως τρο¬ 
ποποιήθηκε μεταγενέστερα με τις αποφάσεις μας 19892/5.1.1989 
(ΦΕΚ 54/2.10.1988) και 14916/19.10.1990 (ΦΕΚ Β 701/ 
7.11.1990). 

3. Τις αποφάσεις 31/1990 Κ.Σ. Διαβατού, 81/1990 του Κ.Σ. 
Κουλούρας, 29/1990 του Κ.Σ. Λυκογιάννης, 97/1990 του Κ.Σ. Μα¬ 
κροχωρίου και 44/1990 του Κ.Σ. Νέας Νικομήδειας, αντίστοιχα. 

4. Το γεγονός ότι τα μέλη του Συνδέσμου Καθαριότητας Διαβατού, 
Κουλούρας, Λυκογιάννης, Μακροχωρίου και Νέας Νικομήδειας, ανή¬ 
κουν όλα στην 11η Γεωγραφική Ενότητα του Ν. Ημαθίας (Κοινή 

οΥπουργική Απόφαση 60823/7.6.1990 ΦΕΚ 380/26.6.1990), απο¬ 
φασίζουμε: 

Εγκρίνουμε τη μετατροπή του Συνδέσμου Καθαριότητας Διαβατού, 
Κουλούρας, Λυκογιάννης Μακροχωρίου και Νέας Νικομήδειας της 
Επαρχίας Ημαθίας του Νομού Ημαθίας σε Αναπτυξιακό Σύνδεσμο με 
την επωνυμία Αναπτυξιακός Σύνδεσμος 11ης Γεωγραφικής Ενότητας 
Ημαθίας (Άρθρο 196 παρ. 10 Δ.Κ.Κ. Π.Δ. 323/89). 

Σκοποί του Συνδέσμου είναι: 

- Η εκπόνηση Τοπικού Αναπτυξιακού Προγράμματος και Χωροταξι¬ 
κού Σχεδίου της περιοχής. 

- Η υποβοήθηση των Κοινοτήτων του Συνδέσμου στην καταγραφή 
και ιεράρχιση των αναγκών, στην αξιολόγηση των αναγκαίων έργων 
τεχνικής υποδομής και κοινωνικού εξοπλισμού και στον προγραμματι¬ 
σμό υλοποίησής τους. 

- Η μελέτη, κατασκευή, διαχείριση και συντήρηση των έργων τε¬ 
χνικής υποδομής ή κοινωνικού εξοπλισμού των Κοινοτήτων, που ανα¬ 
θέτουν οι Κοινότητες στο Σύνδεσμο, με χρηματοδότησή του από τα 
έσοδά τους ή από πιστώσεις του Προγράμματος Δημοσίων Επενδύ¬ 
σεων, καθώς και διακοινοτικών έργων τεχνικής υποδομής ή κοινωνικού 
εξοπλισμού. 

- Η κατάρτιση προγραμμάτων και η ανάληψη πρωτοβουλιών για την 
αξιοποίηση των τοπικών πλουτοπαραγωγικών πόρων και την ανά¬ 
πτυξη των τοπικών παραγωγικών δυνάμεων. 

- Η προστασία του φυσικού και του χτιστού περιβάλλοντος και η μέ¬ 
ριμνα για τη διατήρηση και αξιοποίηση της αρχιτεκτονικής κληρονο¬ 
μιάς, των αρχαιολογικών μνημείων και των πολιτιστικών παραδόσεων 
της περιοχής. 

- Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τόπου τους 
καθώς και η δημιουργία νέων εκπαιδευτικών θεσμών, (π.χ. Τεχνική 
Σχολή) στην περιοχή που θα βοηθήσουν τη μόρφωση και τον επαγγελ¬ 
ματικό προσανατολισμό των κατοίκων και 

- Γενικά, ανάληψη πρωτοβουλιών για την προώθηση της ολοκληρω¬ 
μένης τοπικής ανάπτυξης της περιοχής. 

Ιδιαίτερα στους σκοπούς του Συνδέσμου περιλαμβάνονται: 

-Η συλλογή, μεταφορά, διάθεση και επεξεργασία των απορριμμά¬ 
των της περιοχής. 

- Η μελέτη, κατασκευή, διαχείριση και συντήρηση συστημάτων 
ύδρευσης, αποχέτευσης και φωτισμού, που αναθέτουν οι Κοινότητες 
στον Σύνδεσμο. 

- Η μελέτη, κατασκευή, διαχείριση και συντήρηση συστημάτων άρ¬ 
δευσης που αναθέτουν οι Κοινότητες στον Σύνδεσμο. 

- Η προμήθεια και διαχείριση συγκοινωνιακών μέσων για την εξυπη¬ 
ρέτηση των κατοίκων και των μαθητών της περιοχής. * 

- Η συντήρηση των σχολικών κτιρίων και η μελέτη, κατασκευή, δια- , 
χείριση και συντήρηση των αθλητικών εγκαταστάσεων και των χώρων 
κοινωνικοπολιτιστικών λειτουργιών διακοινωτικής σημασίας. 

- Η ανάληψη πρωτοβουλιών για ίδρυση διακοινοτικών επιχειρήσεων 
και μικτών επιχειρήσεων των Κοινοτήτων με τους Συνεταιρισμούς της 
περιοχής. 

Για την προώθηση των σκοπών,-του Ο Σύνδεσμος δημιουργεί υπηρε¬ 
σία με το απαραίτητο επιστημονικό, διοικητικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά αποκτά το 
απαραίτητο ανθρώπινο δυναμικό και την αναγκαία υλικοτεχνική υπο¬ 


δομή. Επίσης συνεργάζεται για την προώθηση των σκοπών του με τους 
συνεταιρισμούς, τους συλλόγους και τους άλλους κοινωνικούς φορείς 
της τοπικής αυτοδιοίκησης ή του δημοσίου τομέα που ενδιαφέρονται για 
την περιοχή. 

Έδρα του συνδέσμου είναι ή Κοινότητα Μακροχωρίου. Χρονική 
διάρκεια του Συνδέσμου είναι τα 5 (πέντε) χρόνια. 

Έσοδα του συνδέσμου είναι: . * ' 

α) Η ετήσια εισφορά κάθε Κοινότητας μέλους του Συνδέσμου που εί¬ 
ναι ίση με 7% των τακτικών εσόδων κάθε Κοινότητας, του προηγουμέ¬ 
νου έτους. 

β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που επιβάλλο¬ 
νται υπέρ του Συνδέσμου στα έργα διάκοινοτικής σημασίας. 

δ) Δωρεές επιχορηγήσεις και εισφορές από το Δημόσιο ή άλλους φο¬ 
ρείς του Δημσοίου Τομέα ή άλλα Νομικά ή Φυσικά πρόσωπα. 

ε) Επιχορηγήσεις από Φορείς του Δημοσίου τομέα για την εκτέλεση 
έργων, την κάλυψη των δαπανών τους και την πληρωμή δαπανών του 
προσωπικού τους. 

Ο Αναπτυξιακός Σύνδεσμος 11ης Γεωγραφικής Ενότητας υποκαθί¬ 
σταται αυτοδικαίως σε όλα τα δικαιώματα και τις υποχρεώσεις του Συν¬ 
δέσμου Καθαριότητας Διαβατού, Κουλούρας, Λυκογιάννης, Μακροχω¬ 
ρίου και Νέας Νικομήδειας εξομοιούμενος με καθολικό διάδοχο. Οι θέ¬ 
σεις του προσωπικού που υπηρετεί στον παραπάνω Σύνδεσμο μεταφέρο- 
νται αυτοδικαίως στον Αναπτυξιακό Σύνδεσμο. 

Με απόφαση του Προέδρου του Δ.Σ. του Αναπτυξιακού Συνδέσμου, 
εντάσσεται σε αυτές τις θέσεις το προσωπικό με την ίδια σχέση εργασίας 
που υπηρετούσε και στον Σύνδεσμο Καθαριότητας Διαβατού, Κουλού¬ 
ρας, Λυκογιάννης, Μακροχωρίου και Νέας Νικομήδειας (Άρθρο 196 
παρ. 10 Δ.Κ.Κ. Π.Δ. 323/1989). 

Η διοίκηση, οι αρμοδιότητες, τα έξοδα παράστασης και η διάλυση 
του Συνδέσμου ρυθμίζονται κάθε φορά από τις ισχύουσες διατάξεις του 
Δημοτικού και Κοινοτικού Κώδικα. 

Η απόφαση αυτή να δημοσιευθεί στην Εφημερίδα της Κυβέρνη- 
σης. _ 

Βέροια, 21 Νοεμβρίου 1990 
Η Νομάρχης 

ΦΑΝΗ ΠΑΡΤΣΑΦΤΑΛΙ ΔΟΤ 



Αρι θ. 32761 7 (18) 

Συμμετοχή της Κοινότητας Καμαριώτη στον Αναπτυξιακό Σύνδεσμο 
«ΔΥΤΙΚΟ ΟΡΕΙΝΟ ΜΑΛΕΒΥΖΙ». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις των άρθρων 190 παρ. 5 και 196 του Δημοτικού και 
Κοινοτικού Κώδικα (Π.Δ. 323/1989 ΦΕΚ 146/1.6.1989 τ.Ά). 

2. Την 31242/18.10.1989 απόφασή μας για τη σύσταση Αναπτυ¬ 
ξιακού Συνδέσμου, με την ονομασία «ΑΝΑΠΤΥΞΙΑΚΟΣ ΣΥΝΔΕ¬ 
ΣΜΟΣ ΔΥΤΙΚΟ ΟΡΕΙΝΟ ΜΑΛΕΒΥΖΙ» (ΦΕΚ 851/3.11.1989 
τ.Β'). 0 

3. Τη νομότυπη απόφαση του Κοινοτικού Συμβουλίου Καμαριώτη, 
με αριθμό 9/20.5.1990 για τη συμμετοχή της Κοινότητας, στον Ανα¬ 
πτυξιακό Σύνδεσμο Δυτικό Ορεινό Μαλεβύζι. 

4. Την 8/1990 νομότυπη απόφαση του Διοικητικού Συμβουλίου του 
αναπτυξιακού Συνδέσμου Δυτικό Ορεινό Μαλεβύζι με την οποία εγκρί- 
νεται η συμμετοχή της Κοινότητας Καμαριώτη στον Αναπτυξιακό Σύν¬ 
δεσμο, αποφασίζουμε: 

Επικυρώνουμε τις 9/1990 και 8/1990 αποφάσεις του Κοινοτικού 
Συμβουλίου Καμαριώτη και του Διοικητικού Συμβουλίου του αναπτυ¬ 
ξιακού Συνδέσμου Δυτικό Ορεινό Μαλεβύζι αντίστοιχα με τις οποίες 
εγκρίνεται η συμμετοχή της Κοινότητας Καμαριώτη στον Αναπτυξιακό 
Σύνδεσμο Δυτικό Ορεινό Μαλεβύζι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 21 Νοεμβρίου 1990 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 

Αριθ. ΕΡ. 1682 (19) 

Τροποποίηση του Κανονισμού λειτουργίας Διοίκησης και παροχών 
ΚΑΦ Λιμένα Σητείας αρθρ 16. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη τις διατάξεις: 

1. Της παραγρ. 6 του άρθρου 2 του Β.Δ. 711/70 περί του τρόπου 
καθορισμού των διατηρουμένων υπέρ του Υπουργού και των περιφε¬ 
ρειακών αρχών διανομαρχιακού επιπέδου του Υπουργού Εργασίας αρ¬ 
μοδιοτήτων κ.λπ. 

2. Του Κανονισμού Κεφαλαίων αποζημιώσεως Φορ/τών Λιμένος 
Σητείας. 

3. Του Ν. 3200/55 περί διοικητικής αποκεντρώσεως. 

4. Του Ν.Δ. 532/70 περί συμπληρώσεως των διατάξεων περί διοι¬ 
κητικής αποκεντρώσεως. 

5.. Του Π.Δ. 368/89 Οργανισμός Υπουργείου Εργασίας. 

6; Την εγκ. α) 16816/17.9.80 περί αναπροσαρμογής της εφάπαξ 
αποζημίωσης, β) 18399/24.10.80. 

7. Του υπ’ αριθμ. 4/25.6.90 πρακτικού της ΔΕΚΑΦ Λιμένος Ση¬ 
τείας που υποβλήθηκε με την υπ’ αριθμ. πρωτ. 24/26.6.90 αναφοράς 
της ΕΡΦΛ Σητείας περί αυξήσεως της εφάπαξ αποζημίωσης Φορτ/τών 
Λιμένος Σητείας που υποβλήθηκε προς έγκριση. 


8. Την οικονομική δυνατότητα του ΚΑΦ Λιμένα Σητείας. 

9. Τη σύμφωνη γνώμη του Υπουργείου Εργασίας Δ/νση Α3 τμ. ν 
αριθμ. πρωτ. 16503/18.10.90, αποφασίζουμε: 

Τροποποιούμε τις διατάξεις του αριθμ. 16 του Κανονισμού λειτουρ¬ 
γίας διοίκησης και παροχών ΚΑΦ Λιμένα Σητείας όπως αυτές ισχύουν 
μετά τις τροποποιήσεις που ισχύουν μέχρι σήμερα ως εξής. 

Για όσους εργάτες φορτ/τές του Λιμένα Σητείας έχουν 1 θετή συμμε¬ 
τοχή στο ΚΑΦ (80.000) ογδόντα δρχ. για κάθε έτος συμμετοχής πέραν 
της ΙΟετίας, θα προσαυξάνεται κατά 8.000 (οκτώ) χιλιάδες δρχ. και 
για κάθε έτος συμμετοχής πέραν της 20ετίας θα προσαυξάνεται κατά 
10.000 (δέκα χιλιάδες δρχ.). ’ 

Σε καμμιά περίπτωση το ποσό της εφάπαξ αποζημίωσης δεν θα 
υπερβαίνει το ποσό των διακοφίων πενήντα χιλιάδων (250.000) δρχ. 

Κλάσμα του έτους πλέον των έξ (6) μηνών θεωρείται πλήρες έτος και 
υπολογίζεται για την κατά τ’ ανωτέρω προσαύξηση, όχι όμως και για 
την εδραίωση του δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγ. Νικόλαος, 23 Νοεμβρίου 1990 

Ο Νομάρχης κ.α.α. 

ΝΙΚΟΣ ΠΑΠΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




